hvordan er jeg dækket, hvis jeg har købt en rejse og ikke kan/ønsker at tage af sted pga. coronavirus?
[læs det fulde svar...](https://www.garfors.dk/privat/forsikringer/familieforsikring/rejseforsikring-verden/faq-om-coronavirus/#faq-18)

Ønsker du at afbestille din rejse til et område, hvor udenrigsministeriet fraråder indrejse (orange eller rød markering), skal du først kontakte dit rejsebureau eller flyselskab. udgifter, som ikke refunderes af rejsebureau eller flyselskab, er dækket af din afbestillingsforsikring. afbestillingsforsikringen dækker dog kun, hvis udenrigsministeriet har skærpet vejledningen efter, at rejsen er købt, og altså ikke, hvis du har købt rejsen efter, at vejledningen blev skærpet.


 


hvis rejsen går til et område, hvor udenrigsministeriet råder dig til at være ekstra forsigtig (gul markering) kan du ikke gøre brug af din afbestillingsforsikring, da der endnu ikke frarådes indrejse i området. 


 


afbestillingsforsikringen er et tilvalg til rejseforsikringen. du kan se på din police, om du har tilvalgt afbestillingsforsikring i din rejseforsikring. du kan finde alle dine aktuelle forsikringspolicer på ”mine sider”.


 


normalt kan der tidligst afbestilles 24 timer før afrejse, men pga. den nuværende situation accepterer vi indtil videre afbestilling op til 14 dage før afrejse.


 


Ønsker du at søge om refusion via din afbestillingsforsikring, skal du gøre det direkte hos sos international. du kan finde et direkte link til dette nederst på siden her.

